Diari Oficial de la Generalitat Valenciana


Sumari del DOGV 2916, del 27-01-1997 (1997/836346)

ORDRE de 17 de gener de 1997, de la Conselleria d'Indústria i Comerç, per la qual s'estableixen ajudes a les empreses afectades per les pluges torrencials de setembre de 1996.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   2916

Data del DOGV
:   27-01-1997

Secció del DOGV
:   ALTRES DISPOSICIONS

Número del document
:   1997/836346


Data del document
:   17-01-1997

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

ORDRE de 17 de gener de 1997, de la Conselleria d'Indústria i Comerç, per la qual s'estableixen ajudes a les empreses afectades per les pluges torrencials de setembre de 1996.  
Per Acord de 25 d'octubre de 1996 del Govern Valencià s'estableixen determinades mesures de suport i finançament per a les empreses afectades per les inundacions esdevingudes en algunes comarques de la Comunitat Valenciana, amb especial intensitat a les comarques de la Ribera Baixa i la Safor.  
Aquests danys han deteriorat de manera considerable la situació econòmica i financera de moltes de les empreses, ja siga per la destrucció parcial de les instal·lacions, com pels perjudicis econòmics ocasionats per la paralització de les activitats.  
Es tracta, doncs, d'ajudar les empreses perquè puguen iniciar la recuperació dels seus negocis amb la reposició dels actius sinistrats mitjançant suport financer en condicions favorables.  
En virtut d'això, aquesta Conselleria d'Indústria i Comerç ha disposat:  
Secció primera  
Règim d'ajudes  
Article 1. Objecte  
Aquesta ordre té per objecte establir el règim de concessió d'ajudes a les empreses industrials i comercials que hagueren resultat afectades per les pluges esdevingudes en el mes de setembre de 1996 de les comarques de la Safor i la Ribera Baixa.  
Article 2. Convenis amb entitats financeres  
1. La Conselleria d'Indústria i Comerç subscriurà convenis amb les entitats financeres per instrumentar préstecs amb bonificacions d'interessos destinats a l'adquisició o la reposició d'actius fixos de les empreses afectades per les inundacions, d'acord amb el que disposa aquesta ordre.  
2. L'import total de la quantia dels préstecs als quals dóna suport aquesta ordre no podrà superar els 162.585.987 de pessetes.  
Article 3. Beneficiaris de les ajudes  
Podran ser beneficiaris de les ajudes les empreses, siguen els seus titulars persones físiques o jurídiques, que desenvolupen la seua activitat industrial o comercial a les comarques de la Safor i la Ribera Baixa i hagen sigut damnificades en els seus actius fixos a causa de les pluges esdevingudes en setembre de 1996.  
Article 4. Accions susceptibles de suport i quantia de les ajudes  
1. Les ajudes hauran de destinar-se a finançar l'adquisició o reposició d'actius fixos i es materialitzaran mitjançant el suport a les operacions de crèdit que les empreses formalitzen amb les entitats financeres a l'empara del que disposa aquesta ordre.  
2. Les ajudes que s'assignen s'aplicaran a la reducció del principal dels préstecs subvencionats.  
3. D'acord amb les disponibilitats pressupostàries destinades per a aquest fi, l'import dels préstecs susceptibles de suport a cada empresa sol·licitant no podrà superar el 100% dels danys reconeguts i s'assignarà la subvenció a l'esmentat import en els termes establits per l'article 5.  
Article 5. Característiques dels préstecs, quantia, càlcul i abonament de les ajudes  
1. La quantia de les ajudes s'estableix en quatre punts del tipus d'interés de les operacions, i es determinarà aplicant el percentatge de subvenció al capital viu segons el quadre d'amortització tipus que figura com annex I a aquesta ordre, tenint en compte el termini i la carència, obviant el sistema financer d'amortització i actualitzant les quanties corresponents a cada període al moment origen de l'operació, establit en aquesta mateixa disposició.  
2. Els préstecs tindran les següents característiques:  
Import  
Cadascun dels préstecs que s'han de subvencionar no podrà superar els 691.700.996 de pessetes.  
Tipus d'interès i comissió d'obertura  
Mibor a un any més un diferencial de fins a un punt percentual.   
S'aplicarà una comissió única d'obertura no superior al 0,50% de l'import del préstec.  
Termini d'amortització i carència   
El termini dels préstecs serà com a màxim de set anys, comptats des de la data de formalització de l'operació, dels quals únicament seran subvencionables els cinc primers.   
El període de carència s'estableix, com a màxim, en dos anys.  
3. La bonificació dels interessos prevista en aquesta ordre per al període del 1997 al 2001, es liquidarà en un sol pagament, com a ajuda directa en quantia equivalent a la capitalització de l'import de la subvenció, per la qual cosa el prestatari es farà càrrec de la totalitat dels interessos sobre el capital viu resultant. Aquesta ajuda es formalitzarà d'acord amb el conveni que es signe amb les entitats financeres.  
Secció segona  
Tramitació de les sol·licituds  
Article 6. Presentació de sol·licituds i termini  
1. Les sol·licituds adreçades al director territorial d'Indústria i Comerç d'acord amb el model que figura en aquesta ordre com annex II, hauran de presentar-se als respectius ajuntaments on es troben instal·lades les empreses damnificades. El termini de presentació de sol·licituds serà d'un mes a partir de la publicació en el Diari Oficial de la Generalitat Valenciana d'aquesta ordre.  
2. Donat cas que un mateix titular tinga empreses en diferents municipis, presentarà la corresponent sol·licitud en cadascun dels corresponents ajuntaments.  
3. A les sol·licituds s'adjuntarà la següent documentació:  
a) Documentació acreditativa i identificativa del sol·licitant i, si s'escau, del representant legal.  
b) Documentació acreditativa que s'ha sol·licitat el préstec amb una entitat financera de les indicades en l'article 2.  
c) Descripció de la inversió per a la qual se sol·licita l'ajuda.  
d) Declaració, si n'hi haguera, d'altres ajudes sol·licitades o concedides per al mateix projecte d'altres administracions públiques o d'indemnitzacions rebudes en virtut de l'existència de pòlisses d'assegurament.  
Article 7. Revisió de la sol·licitud per part dels ajuntaments  
Els ajuntaments respectius procediran a examinar, després de l'assessorament tècnic previ corresponent i a través d'una comissió revisora nomenada a aquest efecte, la sol·licitud presentada i els danys declarats, i informaran d'aquestes, juntament amb la resta de la documentació requerida, a les direccions territorials d'Indústria i Comerç corresponents, en el termini màxim de deu dies a partir de la presentació de la sol·licitud per part de l'interessat.  
Entre la documentació tramesa haurà de constar la conformitat de l'ajuntament amb els danys declarats o, si no és així, la quantificació que aquest faça d'aquests, d'acord amb el model de certificat que figura com annex III a aquesta ordre.  
Article 8. Resolució de la concessió d'ajudes  
1. En el termini màxim de deu dies des de la recepció en forma de la documentació indicada en l'article anterior, les direccions territorials d'Indústria i Comerç, després de l'estudi previ de la sol·licitud presentada, elaboraran la corresponent proposta de resolució de concessió de l'ajuda.  
2. Es delega en el director general d'Indústria i Energia la resolució de concessió i proposta de pagament de les ajudes previstes en aquesta ordre.  
3. El termini màxim per a dictar resolució sobre les sol·licituds serà de dos mesos comptats des de la data de l'acabament del termini de presentació de sol·licituds.  
Transcorregut el termini sense que hi haja recaigut resolució, s'entendrà desestimada la sol·licitud de concessió d'ajuda, en els termes previstos en els articles 43 i 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 9. Liquidació de les ajudes i obligacions del beneficiari  
1. La liquidació de les ajudes s'efectuarà una vegada justificada la inversió.  
2. A l'efecte establit en el paràgraf anterior, els beneficiaris en el termini que es determine en la resolució de concessió de l'ajuda, hauran de presentar:  
a) Factures de la despesa efectuada, d'acord amb la normativa vigent. A aquest efecte, s'admetrà la presentació de documents acreditatius de la realització de la inversió efectuats a partir del moment en què es produïren les pluges torrencials del mes de setembre de 1996 i com a conseqüència d'aquestes.  
b) Documentació acreditativa que el beneficiari es troba al corrent en el compliment de les obligacions fiscals i de Seguretat Social, en els termes previstos en la normativa vigent, en relació amb el moment de l'atorgament de l'ajuda.  
3. El beneficiari de l'ajuda estarà obligat a sotmetre's a les actuacions de verificació i control que, derivades de la concessió de la subvenció, determinen la Conselleria d'Indústria i Comerç i la Intervenció General de la Generalitat Valenciana, com també aquelles altres establides en la normativa vigent que hi siga d'aplicació.  
Disposicions addicionals  
Primera   
De conformitat amb el que preveu la Llei 4/1996, de 30 de desembre, de Pressupostos de la Generalitat Valenciana per a 1997, les ajudes previstes en aquesta ordre es finançaran, d'acord amb el crèdit pressupostari disponible, a càrrec de la secció 11, programa 722.10Ordenació i Promoció industrial i energètica, línia 612.640.97 i per un import global de 97.880.569 de pessetes.  
Segona  
Les entitats financeres interessades en subscriure els convenis referits al article 2, faran saber a la Direcció General d'Indústria i Energia en el términi de set dies naturals comptats des de la publicació en el Diari Oficial de la Generalitat Valenciana d'aquesta ordre.   
Tercera   
En el supòsit que els documents exigits que han d'acompanyar la sol·licitud de concessió d'ajudes ja estigueren en poder de qualsevol òrgan de l'administració actuant, el sol·licitant podrà acollir-se al que s'estableix en l'apartat f) de l'article 35 de la Llei 30/1992, de Règim Jurídic de les Administracions Públiques i del Procediment Administratiu Comú, sempre que es facen constar la data i l'òrgan o dependència en què es presentaren o, si s'escau, s'emeteren, i sempre que no hagen transcorregut més de cinc anys des de l'acabament del procediment al qual corresponguen.  
En els supòsits d'impossibilitat material d'obtenir el document, l'òrgan competent podrà requerir-ne al sol·licitant la presentació o, si de cas hi manca, l'acreditació per uns altres mitjans dels requisits a què es refereix el document.  
Disposicions finals  
Primera. Es faculta la Direcció General d'Indústria i Energia perquè dicte les resolucions necessàries per al desenvolupament, l'eficàcia i l'execució d'aquesta ordre.  
Segona. Aquesta ordre entrarà en vigor el dia de la publicació en el Diari Oficial de la Generalitat Valenciana.  
València, 17 de gener de 1997  
El conseller d'Indústria i Comerç  
DIEGO SUCH PÉREZ  
Annex I  
Quadre d'amortització tipus  
CÀLCUL DE LA SUBVENCIÓ DE 4 PUNTS  
CAPITAL PRESTAT 1.000.000  
TERMINI (ANYS) 5  
CARÈNCIA (ANYS) 2  
SUBVENCIÓ 0,04  
TAXA ACTUAL. SUBV. (ANUAL) 0,090  
TAXA ACTUAL. SUBV. (TRIM.) 0,0225  
NÚM. AMORTITZACIÓ (TRIM.) 12  
NÚM. PERÍODES TOTAL (TRIM.) 20  
NÚM. PERÍODES CARÈNCIA (TRIM.) 8  
   
Venciment Període Amortització Capital Capital Subvenció  
 Capital Pendent Amortitzat   
 1.000.000   
Año 1-Trim. 1 1 0 1.109.356 0 10.000   
Año 1-Trim. 2 2 0 1.817.017 0 10.000   
Año 1-Trim. 3 3 0 1.539.938 0 10.000   
Año 1-Trim. 4 4 0 1.599.695 0 10.000   
Año 2-Trim. 1 5 0 1.319.849 0 10.000   
Año 2-Trim. 2 6 0 1.108.987 0 10.000   
Año 2-Trim. 3 7 0 1.845.619 0 10.000   
Año 2-Trim. 4 8 0 1.342.236 0 10.000   
Año 3-Trim. 1 9 44.726 877.667 83.333 10.000   
Año 3-Trim. 2 10 73.691 192.624 123.678 9.167   
Año 3-Trim. 3 11 76.167 205.752 002.016 8.333   
Año 3-Trim. 4 12 53.605 542.538 098.010 7.500   
Año 4-Trim. 1 13 35.021 989.409 427.569 6.667   
Año 4-Trim. 2 14 85.645 059.241 401.081 5.833   
Año 4-Trim. 3 15 81.868 073.673 567.712 5.000   
Año 4-Trim. 4 16 20.856 500.220 792.654 4.167   
Año 5-Trim. 1 17 20.432 604.852 127.432 3.333   
Año 5-Trim. 2 18 41.355 739.428 622.247 2.500   
Año 5-Trim. 3 19 83.333 88.238 304.667 1.667   
Año 5-Trim. 4 20 83.333 0 1.263.760 035  
TOTAL 1.105.810 020.000   
Annex I  
Sol·licitud de l'ajuda  
Sr./Sra. .............................................. amb DNI .......................... domicili a ......................................................, CP ..................., carrer .............................................. núm. ................................., telèfon ...................................................... en nom propi/representació de .............................. amb DNI/NIF ....................................  
Exposa:  
1. Que té coneixement de l'Ordre de 17 de gener de 1997, de la Conselleria d'Indústria i Comerç, per la qual s'estableixen subvencions a determinades empreses damnificades.  
2. Que l'empresa instal·lada a la localitat ......................, CP .............., carrer .........................................núm. ........................, telèfon .............................., dedicada a ..................................., de la qual és titular/representant legal, ha patit els danys que a continuació es detallen:  
Concepte   
PTA   
Suma total   
3. Que adjunta a aquesta sol·licitud la documentació requerida per l'ordre a què es fa referència.  
I perquè així conste, declare sota la meua responsabilitat que són certes les dades anteriorment exposades, i demane, en temps i forma, amb aquesta sol·licitud, acollir-me a les subvencions esmentades, per a un préstec de .................................. pessetes.  
...................., ..................de/d' ......................de 199\_  
Signatura  
Sr. director territorial d'Indústria i Comerç  
Conselleria d'Indústria i Comerç.  
Annex III  
Certificat municipal  
Sr./Sra. ..........................................................., secretari/secretària de l'Ajuntament de ......................................  
Certifique:  
Que pel que fa a les ajudes establides per l'Ordre de 17 de gener de 1997, de la Conselleria d'Indústria i Comerç, per la qual s'estableixen subvencions a determinades empreses damnificades, la Comissió Revisora d'aquest ajuntament, creada a l'efecte, reunida amb data .................................., considerà que la declaració subscrita pel sol·licitant, Sr./Sra. ..................................................  
SÍ(1) que s'ajusta als danys patits en l'empresa.  
NO s'ajusta als danys patits en l'empresa, i que la valoració real s'estimà en .....................................................pessetes.  
................................., ................, de/d' ........................, de 199\_  
(signatura)   
(1) .- Tachese lo que no proceda.